URDHËR
Nr. 332, datë 23.12.2025

PËR DELEGIMIN E KOMPETENCAVE TË AUTORITETIT KONTRAKTOR

Në mbështetje të pikës 4, të nenit 102, të Kushtetutës së Republikës së Shqipërisë; të neneve 28, 29 dhe 113, të ligjit nr. 44/2015, “Kodi i Procedurave Administrative i Republikës së Shqipërisë”; të pikës 2, të nenit 11, të ligjit nr. 90/2012, “Për organizimin dhe funksionimin e administratës shtetërore”; të ligjit nr. 162/2020, “Për prokurimin publik”, i ndryshuar, si dhe të pikës 2, të nenit 73, të vendimit të Këshillit të Ministrave nr. 285, datë 19.5.2021, “Për miratimin e rregullave të prokurimit publik”, të ndryshuar;

URDHËROJ:

1. Delegimin e kompetencave të titullarit të autoritetit kontraktor, për kryerjen e procedurave të prokurimit/konkurrimit publik, për Ministrinë e Turizmit, Kulturës dhe Sportit, sekretarit të përgjithshëm të ministrisë, znj. Llambriola Misto.
2. Këto kompetenca do të ushtrohen nga sekretari i përgjithshëm, menjëherë me hyrjen në fuqi të këtij urdhri.
[bookmark: _GoBack]3. Kompetencat e deleguara në këtë urdhër mbarojnë me shfuqizimin e tij ose me pushimin e ekzistencës së organit delegues apo të deleguar.
4. Ngarkohet sekretari i përgjithshëm, si dhe nëpunësit e aparatit të Ministrisë së Turizmit, Kulturës dhe Sportit për zbatimin e këtij urdhri.
5. Sekretari i përgjithshëm nuk mund të nëndelegojë këto kompetenca.
6. Me hyrjen në fuqi të këtij urdhri shfuqizohet çdo urdhër tjetër që bie në kundërshtim me të.
Ky urdhër hyn në fuqi menjëherë dhe botohet në Fletoren Zyrtare.

